text: Sunita Williams - Vicipéid
  Spásaire Meiriceánach agus oifigeach de chuid Chabhlach na Stát Aontaithe is ea Sunita Lyn "Suni" Williams[1], a rugadh ar 19 Meán Fómhair 1965 agus í de shliocht Indiach-Shlóivéanach. Tá níos mó siúlóidí spáis (seacht gcinn) déanta aici ná mar atá ag aon bhean eile,[2] agus níos mó ama (50 uair, 40 nóiméad) ag siúlóid sa spás ná aon bhean eile[3][4] Cuireadh ar bord an Stáisiún Spáis Idirnáisiúnta í mar bhall de Thuras 14 agus de Thuras 15. Sa bhliain 2012, bhí sí mar innealtóir eitilte ar Thuras 32, agus ansin mar an ceannaire ar Thuras 33.
  2 Gairmshaol míleata
  Luashaol agus oideachas[cuir in eagar | athraigh foinse]
  Rugadh Sunita Williams in Euclid, Ohio, do néara-anatamaí ón Ind agus do bhean de shliocht Slóivéanach a raibh cónaí orthu in Falmouth, Massachusetts. Is í an duine ab óige de thriúr clainne.[5][6]
  Chríochnaigh Williams a cuid ardscolaíochta in Needham, Massachusetts i 1983. Fuair sí céim bhaitsiléara san eolaíocht in Acadamh Chabhlaigh na Stát Aontaithe i 1987, agus bhain sí céim mhaistreása i mbainistíocht na hinnealtóireachta sa Florida Institute of Technology i 1995.[2]
  Gairmshaol míleata[cuir in eagar | athraigh foinse]
  Tugadh coimisiún mar mheirige i gCabhlach na Stát Aontaithe do Williams i mí Bealtaine na bliana 1987. Ceapadh í mar eitleoir cabhlaigh i mí Iúil. Oileadh í in eitilt réimse leathan d'eitleáin agus d'oibrigh sí ar roinnt long. Bhí sí ar seirbhís ar an USS Saipan i Meitheamh na bliana 1998 nuair a roghnaigh NASA í don chlár spásairí.[2] Faoin am sin bhí breis agus 3,000 uair a chloig eitlte curtha isteach aici i 30 cineál aerárthaí.[2]
  ↑ "Astronaut Biography: Sunita Williams". SpaceFacts.de.
  ↑ 2.0 2.1 2.2 2.3 "Sunita L. Williams (Commander, USN)" (2007).
  ↑ "Spacewalking astronauts conquer stiff bolt, install key power unit on 2nd trip outside" (2012). Teimpléad:Dead link
  ↑ "Orbital Champ: ISS Astronaut Sets New U.S. Spacewalk Record" (2007).
  ↑ Sunita Williams in her maternal ancestors' homeland one more time, Delo, March 26, 2013.
  ↑ Sunita Williams to start her India trip from April 1, The Times of India, March 31, 2013.
  Turas an SSP (ISS) in éineacht le Sunita Williams, mí na Samhna 2012. Arna rochtana ar 19 M.F. 2016
  Aisghafa ó "https://ga.wikipedia.org/w/index.php?title=Sunita_Williams&oldid=857938"
  Tugadh an leathanach seo cothrom le dáta an 5 Meán Fómhair 2017 ag 12:55.